Samandráttur: Línuskip: Fimm skip eru við Ísland. Helst landa trý av teimum í vikuni, meðan tað er heldur ivasamt um hinir landa í vikuni. Skipini hava mest av toski og hýsu og so nakað av longu og brosmu. Undir Føroyum eru 4 skip og koma vantandi trý av teimum at landa í vikuni. Tey hava mest av toski, hýsu, longu og so nakað av svartkalva og brosmu. Vit vantað at okkurt av línuskipunum, sum liggja inni, fara út í næstum. Útróður: Streymurin verður góður og veðri verður hampuligt, so vit vantað nógvan útróður. Djúpvatnstrolarar: Tveir eru til fiskarí. Teir eru nýliga byrjaðir túr og koma tí neyvan at landa í vikuni. Restin liggur við bryggju. Partrolarar: Tey flestu eru til fiskarí og koma at landa sum vikan líður. Okkurt parið fiskar mest kongafisk. Trolbátar: Fimm eru til fiskarí og koma nokk allir at landa fyrst í vikuni. Tað verður mest av toski og hýsu og so nakað av havtasku, reyðsprøku og tungu. Garnaskip: Tvey fiska svartkalva og kemur annað, møguliga bæði, at landa síðst í vikuni. Eitt fiskar havtasku norðanfyri. Fiskiskapurin er brúkiligur eftir svartkalva.